سىلەر مىللەتنىڭ ئۈمىدى، دۆلەتنىڭ كەلگۈسى
فۇجيەننىڭ يۇڭئەن ناھىيەسى چىشى يېزىسى خېشى ئوقۇتۇش نۇقتىسىدا ئوقۇتقۇچى چېڭ گۇييىڭ 2 -يىللىق ئوقۇغۇچىسى لېي شيۇبينغا قىزىل گالستۇك تاقىماقتا.


قۇياش پارلاق نۇرىنى چېچىپ، گۈللەر پورەكلەپ ئېچىلغان بۇ پەسىلدە، بالىلار ئۆز بايرىمىنى كۈتۈۋالدى. بالىلار، سىلەر ۋەتەننىڭ غۇنچىلىرى، شۇنداقلا مىللەتنىڭ ئۈمىدى، دۆلەتنىڭ كەلگۈسى. شۇڭا مېھىر-مۇھەببەت سىلەرنى قۇچاقلاپ تۇرىدۇ، پارلاق كېلەچەك سىلەرنى ساقلاپ تۇرىدۇ.


بۈگۈن سىلەر گۇڭراپ سۆزلەشنى ئۆگىنىۋاتقان بولۇشىڭلار مۇمكىن، ياكى سىنىپتا ياڭراق ئاۋازىڭلار بىلەن كىتاب ئوقۇۋاتقان بولۇشىڭلار مۇمكىن، ۋە ياكى مۇسابىقە مەيدانىدا پۈتۈن كۈچۈڭلار بىلەن يۈگۈرۈپ تەرلەۋاتقان بولۇشىڭلار مۇمكىن... يۇمران مايسىلار، ھامان بىر كۈنى پەلەككە تاقاشقان دەرەخ بولۇپ، دۆلىتىمىزنىڭ تۈۋرۈكىگە ئايلىنىسىلەر. ۋەتەن قوينىدا ساغلام ئۆسۈپ يېتىلىشىڭلارنى ئۈمىد قىلىمىز. بۈگۈن چاچقان ئۇرۇق كەلگۈسىدە مول ھوسۇلغا ئايلانغۇسى.